CELEX: 32016R0959
Language: mt
Date: 2016-05-17 00:00:00
Title: Regolament ta' Implimentazzjoni tal-Kummissjoni (UE) 2016/959 tas-17 ta' Mejju 2016 li jistabbilixxi standards tekniċi ta' implimentazzjoni għal sondaġġi tas-suq għar-rigward tas-sistemi u l-mudelli ta' notifika li għandhom jintużaw minn parteċipanti fis-suq li jagħmlu żvelar u l-format tar-rekords f'konformita mar-Regolament (UE) Nru 596/2014 tal-Parlament Ewropew u tal-Kunsill (Test b'rilevanza għaż-ŻEE)

17.6.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 160/23
            
         REGOLAMENT TA' IMPLIMENTAZZJONI TAL-KUMMISSJONI (UE) 2016/959
   tas-17 ta' Mejju 2016
   li jistabbilixxi standards tekniċi ta' implimentazzjoni għal sondaġġi tas-suq għar-rigward tas-sistemi u l-mudelli ta' notifika li għandhom jintużaw minn parteċipanti fis-suq li jagħmlu żvelar u l-format tar-rekords f'konformita mar-Regolament (UE) Nru 596/2014 tal-Parlament Ewropew u tal-Kunsill
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 596/2014 tal-Parlament Ewropew u tal-Kunsill tas-16 ta' April 2014 dwar l-abbuż tas-suq (Regolament dwar l-abbuż tas-suq) u li jħassar id-Direttiva 2003/6/KE tal-Parlament Ewropew u tal-Kunsill u d-Direttivi tal-Kummissjoni 2003/124/KE, 2003/125/KE u 2004/72/KE (1), u b'mod partikolari t-tielet subparagrafu tal-Artikolu 11(10) tiegħu.
   Billi:
   
               (1)
            
            
               Parteċipanti fis-suq li jagħmlu żvelar għandhom iżommu r-rekords tal-komunikazzjonijiet tal-informazzjoni li jkunu qegħdin isiru għall-iskopijiet tas-sondaġġi tas-suq bejniethom u l-persuni kollha li jirċievu s-sondaġġi tas-suq. Tali rekords għandhom jassistu lill-parteċipanti fis-suq li jagħmlu żvelar biex jipprovdu evidenza ta' mġieba xierqa lill-awtoritajiet kompetenti, b'mod partikolari meta n-natura tal-informazzjoni tinbidel wara s-sondaġġ tas-suq jew meta l-awtorità kompetenti jkollha bżonn tagħmel rieżami tal-proċess tal-kategorizzazzjoni tal-informazzjoni. Għal dak il-għan, kull rekord bħal dan għandu jinżamm f'format elettroniku.
            
         
               (2)
            
            
               Sabiex jiġi żgurat li l-informazzjoni kkomunikata tkun irreġistrata b'mod konsistenti anki meta jsiru sondaġġi tas-suq matul laqgħat mhux irreġistrati jew konverżazzjonijiet bit-telefon, għandu jitfassal mudell uniformi għall-minuti jew in-noti bil-miktub ta' dawk il-laqgħat u l-konverżazzjonijiet li għandhom jittieħdu mill-parteċipant fis-suq li jagħmel żvelar.
            
         
               (3)
            
            
               Sabiex jiġi żgurat li l-informazzjoni kkomunikata tkun reġistrata b'mod konsistenti, il-parteċipanti fis-suq li jagħmlu żvelar għandhom iżommu rekords tal-komunikazzjonijiet bil-miktub li jinfurmaw lill-persuni li jirċievu s-sondaġġi tas-suq meta l-informazzjoni li tkun żvelata fil-kors tas-sondaġġ tas-suq ma tkunx baqgħet informazzjoni privileġġjata.
            
         
               (4)
            
            
               Dan ir-Regolament huwa bbażat fuq l-abbozz tal-istandards tekniċi ta' implimentazzjoni ppreżentat mill-Awtorità Ewropea tat-Titoli u s-Swieq lill-Kummissjoni.
            
         
               (5)
            
            
               L-Awtorità Ewropea tat-Titoli u s-Swieq wettqet konsultazzjonijiet pubbliċi miftuħa dwar l-abbozz tal-istandards tekniċi ta' implementazzjoni li fuqu huwa bbażat dan ir-Regolament, analizzat il-kosti u l-benefiċċji potenzjali relatati u talbet l-opinjoni tal-Grupp tal-Partijiet Interessati tat-Titoli u s-Swieq stabbilit skont l-Artikolu 37 tar-Regolament (UE) Nru 1095/2010 tal-Parlament Ewropew u tal-Kunsill (2).
            
         
               (6)
            
            
               Sabiex jiġi żgurat il-funzjonament bla xkiel tas-swieq finanzjarji, huwa neċessarju li dan ir-Regolament jidħol fis-seħħ bħala materja ta' urġenza u li d-dispożizzjonijiet stipulati f'dan ir-Regolament japplikaw mill-istess data bħal dawn stipulati fir-Regolamenti (UE) Nru 596/2014.
            
         ADOTTAT DAN IR-REGOLAMENT:
   Artikolu 1
   Format elettroniku tar-rekords
   Ir-rekords kollha li ssir referenza għalihom fl-Artikolu 6 tar-Regolament Delegat tal-Kummissjoni (UE) 2016/960 (3) għandhom jinżammu f'format elettroniku.
   Artikolu 2
   Format għaż-żamma ta' rekords tal-minuti jew in-noti bil-miktub
   Il-parteċipanti fis-suq li jagħmlu żvelar għandhom ifasslu l-minuti jew in-noti bil-miktub li ssir referenza għalihom fl-Artikolu 6(2)(d) tar-Regolament Delegat (UE) 2016/960 f'format elettroniku bl-użu ta'
   
               (a)
            
            
               il-mudell stipulat fl-Anness I fejn parteċipanti fis-suq li jagħmlu żvelar jikkunsidraw li s-sondaġġ tas-suq jinvolvi d- ta' informazzjoni privileġġjata;
            
         
               (b)
            
            
               il-mudell stipulat fl-Anness II fejn parteċipanti fis-suq li jagħmlu żvelar jikkunsidraw li s-sondaġġ tas-suq ma jkunx jinvolvi l-iżvelar ta' informazzjoni privileġġjata.
            
         Artikolu 3
   Format għaż-żamma ta' rekords tad-dejta rigward investituri potenzjali
   1.   Parteċipanti fis-suq li jagħmlu żvelar għandhom iżommu rekords tal-informazzjoni li ssir referenza għaliha fl-Artikolu 4(1) tar-Regolament Delegat (UE) 2016/960 fil-forma ta' listi separati għal kull sondaġġ tas-suq.
   2.   Parteċipanti fis-suq li jagħmlu żvelar għandhom iżommu rekords tal-informazzjoni li ssir referenza għaliha fl-Artikolu 4(2) tar-Regolament Delegat (UE) 2016/960 fil-forma ta' lista unika.
   Artikolu 4
   Format għall-komunikazzjoni u r-reġistrazzjoni li l-informazzjoni ma tkunx għadha informazzjoni privileġġjata
   1.   Il-parteċipanti fis-suq li jagħmlu żvelar għandhom jinfurmaw bil-miktub lill-persuni li jkunu rċevew is-sondaġġi tas-suq li l-informazzjoni divulgata fil-kors tas-sondaġġ tas-suq ma tkunx għadha informazzjoni privileġġjata.
   2.   Il-parteċipanti fis-suq li jagħmlu żvelar għandhom jirreġistraw l-informazzjoni mogħtija skont il-paragrafu 1 f'konformità mal-mudell stipulat fl-Anness III.
   Artikolu 5
   Dħul fis-seħħ
   Dan ir-Regolament għandu jidħol fis-seħħ l-għada tal-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   Jibda japplika mit-3 ta' Lulju 2016.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-17 ta' Mejju 2016.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 173, 12.6.2014, p. 1.
   
      (2)  Ir-Regolament (UE) Nru 1095/2010 tal-Parlament Ewropew u tal-Kunsill tal-24 ta' Novembru 2010 li jistabbilixxi Awtorità Superviżorja Ewropea (Awtorità Ewropea tat-Titoli u s-Swieq) u li jemenda d-Deċiżjoni Nru 716/2009/KE u jħassar id-Deċiżjoni tal-Kummissjoni 2009/77/KE (ĠU L 331, 15.12.2010, p. 84).
   
      (3)  Ir-Regolament Delegat tal-Kummissjoni (UE) 2016/960 tas-17 ta' Mejju 2016 li jissupplimenta r-Regolament (UE) Nru 596/2014 tal-Parlament Ewropew u tal-Kunsill għar-rigward ta' standards tekniċi regolatorji għall-arranġamenti, is-sistemi u l-proċeduri xierqa għal parteċipanti fis-suq li jagħmlu żvelar li jkunu qegħdin jagħmlu sondaġġi tas-suq (ara l-paġna 29 ta' dan il-Ġurnal Uffiċjali).
   
      ANNESS I
      
         Mudell għall-minuti u n-noti bil-miktub li ssir referenza għalihom fl-Artikolu 6(2)(d) tar-Regolament Delegat (UE) (UE) 2016/960 meta tiġi żvelata informazzjoni privileġġjata
      
      
                  Partita
               
               
                  Kaxxa tat-test
               
            
                  
                              i.
                           
                           
                              Identità tal-parteċipant fis-suq li jagħmel żvelar
                           
                        
               
                  
                     L-ismijiet sħaħ tal-parteċipant tas-suq li jagħmel żvelar u tal-persuna fi ħdan il-parteċipant fis-suq li jagħmel żvelar li jipprovdi l-informazzjoni u d-dettalji tal-kuntatt użati għall-komunikazzjoni.
                  
               
            
                  
                              ii.
                           
                           
                              Identità tal-persuna li tirċievi l-komunikazzjoni
                           
                        
               
                  
                     Isem sħiħ tal-persuna li tirċievi l-komunikazzjoni u d-dettalji tal-kuntatt użati għall-komunikazzjoni
                  
               
            
                  
                              iii.
                           
                           
                              Data u l-ħin tal-komunikazzjoni
                           
                        
               
                  
                     Data u l-ħin(ijiet) tal-komunikazzjoni biż-żona tal-ħin speċifikata.
                  
               
            
                  
                              iv.
                           
                           
                              Kjarifika dwar in-natura tal-konverżazzjoni skont l-Artikolu 3(3)(a) tar-Regolament Delegat (UE) 2016/960
                           
                        
               
                  
                     Rekord tad-dikjarazzjoni li l-komunikazzjoni ssir għall-iskopijiet ta' sondaġġ tas-suq.
                  
               
            
                  
                              v.
                           
                           
                              Konferma tal-identità tal-persuna li tirċievi s-sondaġġ tas-suq skont l-Artikolu 3(3)(c) tar-Regolament Delegat (UE) 2016/960
                           
                        
               
                  
                     Rekord tal-informazzjoni dwar il-konferma mill-persuna kkuntattjata li l-parteċipant fis-suq li jagħmel żvelar qiegħed jikkomunika mal-persuna fdata mill-investitur potenzjali li jirċievi s-sondaġġ tas-suq.
                  
               
            
                  
                              vi.
                           
                           
                              Kjarifika skont l-Artikolu 3(3)(d) tar-Regolament Delegat (UE) 2016/960 li se tkun komunikata informazzjoni privileġġjata.
                           
                        
               
                  
                     Rekord tad-dikjarazzjoni li tikkjarifika li, jekk taċċetta li tirċievi s-sondaġġ tas-suq, il-persuna li tirċievi l-komunikazzjoni tal-informazzjoni sejra tirċievi l-informazzjoni li l-parteċipant fis-suq li jagħmel żvelar jikkunsidra bħala informazzjoni privileġġjata u referenza għall-obbligu stipulat fl-Artikolu 11(7) tar-Regolament (UE) Nru 596/2014.
                  
               
            
                  
                              vii.
                           
                           
                              Informazzjoni dwar l-istima ta' meta l-informazzjoni ma tibqax informazzjoni privileġġjata skont l-Artikolu 3(3)(e) tar-Regolament Delegat (UE) 2016/960
                           
                        
               
                  
                     Rekord tal-informazzjoni mogħtija, jekk ikun il-każ, dwar iż-żmien stmat meta jkun mistenni li l-informazzjoni ssir pubblika jew it-tranżazzjoni titnieda, flimkien ma' spjegazzjoni dwar għaliex dan jista' jkun soġġett għal bidla u kif il-persuna li tirċievi s-sondaġġ tas-suq tiġi infurmata fil-każ li ż-żmien stmat ma jkunx għadu validu.
                  
               
            
                  
                              viii.
                           
                           
                              Dikajrazzjoni rigward l-obbligi tal-persuna li tirċievi l-komunikazzjoni skont l-Artikolu 3(3)(f) tar-Regolament Delegat (UE) 2016/960
                           
                        
               
                  
                     Rekord tad-dikjarazzjoni li tispjega lill-persuna li tirċievi l-komunikazjoni l-obbligi li japplikaw għall-pussess ta' informazzjoni privileġġjata, skont il-punti (b), (c) u (d) tas-subparagrafu 1 tal-Artikolu 11(5) tar-Regolament (UE) Nru 596/2014.
                  
               
            
                  
                              ix.
                           
                           
                              Konferma tal-kunsens skont l-Artikolu 3(3)(g) tar-Regolament Delegat (UE) 2016/960
                           
                        
               
                  
                     Rekord tal-informazzjoni dwar il-kunsens tal-persuna li tirċievi s-sondaġġ tas-suq li tirċievi l-informazzjoni privileġġjata, kif issir referenza fil-punt (a) tas-subparagrafu 1 tal-Artikolu 11(5) tar-Regolament (UE) Nru 596/2014 (talba u tweġiba).
                  
               
            
                  
                              x.
                           
                           
                              Divulgazzjoni tal-informazzjoni skont l-Artikolu 3(3)(h) tar-Regolament Delegat (UE) 2016/960
                           
                        
               
                  
                     Deskrizzjoni tal-informazzjoni divulgata għall-iskopijiet tas-sondaġġ tas-suq, l-identifikazzjoni tal-informazzjoni titqies bħala informazzjoni privileġġjata.
                  
               
            
   
      ANNESS II
      
         Mudell għall-minuti u n-noti bil-miktub li ssir referenza għalihom fl-Artikolu 6(2)(d) tar-Regolament Delegat (UE) 2016/960 meta tiġi żvelata informazzjoni privileġġjata
      
      
                  Partita
               
               
                  Kaxxa tat-test
               
            
                  
                              i.
                           
                           
                              Identità tal-parteċipant fis-suq li jagħmel żvelar
                           
                        
               
                  
                     L-ismijiet sħaħ tal-parteċipant tas-suq li jagħmel żvelar u tal-persuna fi ħdan il-parteċipant fis-suq li jagħmel żvelar li jipprovdi l-informazzjoni u d-dettalji tal-kuntatt użati għall-komunikazzjoni.
                  
               
            
                  
                              ii.
                           
                           
                              Identità tal-persuna li tirċievi l-komunikazzjoni
                           
                        
               
                  
                     Isem sħiħ tal-persuna li tirċievi l-komunikazzjoni u d-dettalji tal-kuntatt użati għall-komunikazzjoni
                  
               
            
                  
                              iii.
                           
                           
                              Data u l-ħin tal-komunikazzjoni
                           
                        
               
                  
                     Data u l-ħin(ijiet) tal-komunikazzjoni biż-żona tal-ħin speċifikata.
                  
               
            
                  
                              iv.
                           
                           
                              Kjarifika dwar in-natura tal-konverżazzjoni skont l-Artikolu 3(4)(a) tar-Regolament Delegat (UE) 2016/960
                           
                        
               
                  
                     Rekord tad-dikjarazzjoni li l-komunikazzjoni ssir għall-iskopijiet ta' sondaġġ tas-suq.
                  
               
            
                  
                              v.
                           
                           
                              Konferma tal-identità skont l-Artikolu 3(4)(c) tar-Regolament Delegat (UE) 2016/960
                           
                        
               
                  
                     Rekord tal-informazzjoni dwar il-konferma mill-persuna kkuntattjata li l-parteċipant fis-suq li jagħmel żvelar qiegħed jikkomunika mal-persuna fdata mill-investitur potenzjali li jirċievi s-sondaġġ tas-suq.
                  
               
            
                  
                              vi.
                           
                           
                              Kjarifika skont l-Artikolu 3(4)(d) tar-Regolament Delegat (UE) 2016/960 li mhux se tkun komunikata informazzjoni privileġġjata.
                           
                        
               
                  
                     Rekord tad-dikjarazzjoni li tikkjarifika li, jekk taċċetta li tirċievi s-sondaġġ tas-suq, il-persuna li tirċievi l-komunikazzjoni tal-informazzjoni sejra tirċievi l-informazzjoni li l-parteċipant fis-suq li jagħmel żvelar ma jikkunsidrax bħala informazzjoni privileġġjata u referenza għall-obbligu stipulat fl-Artikolu 11(7) tar-Regolament (UE) Nru 596/2014.
                  
               
            
                  
                              vii.
                           
                           
                              Konferma tal-kunsens skont l-Artikolu 3(4)(e) tar-Regolament Delegat (UE) 2016/960
                           
                        
               
                  
                     Rekord tal-informazzjoni dwar il-kunsens tal-persuna li tirċievi s-sondaġġ tas-suq biex tipproċedi bis-sondaġġ tas-suq (talba u tweġiba).
                  
               
            
                  
                              viii.
                           
                           
                              Żvelar tal-informazzjoni skont l-Artikolu 3(4)(f) tar-Regolament Delegat (UE) 2016/960
                           
                        
               
                  
                     Deskrizzjoni tal-informazzjoni divulgata għall-iskopijiet tas-sondaġġ tas-suq.
                  
               
            
   
      ANNESS III
      
         Mudell għar-reġistrar tal-komunikazzjoni mogħtija skont l-ewwel subparagrafu tal-Artikolu 11(6) tar-Regolament (UE) Nru 596/2014 biex il-persuna li tirċievi s-sondaġġ tas-suq tiġi infurmata li l-informazzjoni divulgata ma tkunx għadha informazzjoni privileġġgjata
      
      
                  Partita
               
               
                  Kaxxa tat-test
               
            
                  
                              i.
                           
                           
                              Identità tal-parteċipant fis-suq li jagħmel żvelar
                           
                        
               
                  
                     L-ismijiet sħaħ tal-parteċipant tas-suq li jagħmel żvelar u tal-persuna fi ħdan il-parteċipant fis-suq li jagħmel żvelar li jipprovdi l-informazzjoni u d-dettalji tal-kuntatt użati għall-komunikazzjoni.
                  
               
            
                  
                              ii.
                           
                           
                              Identità tal-persuna li tirċievi l-komunikazzjoni
                           
                        
               
                  
                     Isem sħiħ tal-persuna li tirċievi l-komunikazzjoni u d-dettalji tal-kuntatt użati għall-komunikazzjoni
                  
               
            
                  
                              iii.
                           
                           
                              Data u l-ħin tal-komunikazzjoni
                           
                        
               
                  
                     Data u l-ħin(ijiet) tal-komunikazzjoni biż-żona tal-ħin speċifikata.
                  
               
            
                  
                              iv.
                           
                           
                              Identifikazzjoni tat-tranżazzjoni
                           
                        
               
                  
                     Informazzjoni għall-identifikazzjoni tat-tranżazzjoni li kienet suġġetta għas-sondaġġ tas-suq.
                  
                  
                     Din tista' tinkludi informazzjoni dwar it-tip ta' tranżazzjoni, eż. IPO, offerta sekondarja, amalgamazzjoni, kummerċ ta' blokki, ippjazzar privat, żieda fis-sehem kapitali.
                  
               
            
                  
                              v.
                           
                           
                              Data u l-ħin tas-sondaġġ tas-suq
                           
                        
               
                  
                     Informazzjoni dwar id-data u l-ħin meta kienet ġiet żvelata l-informazzjoni privileġġjata bħala parti mis-sondaġġ tas-suq
                  
               
            
                  
                              vi.
                           
                           
                              Komunikazzjoni li l-informazzjoni ma tkunx għadha informazzjoni privileġġjata
                           
                        
               
                  
                     Dikjarazzjoni li tinforma lir-reċipjent tas-sondaġġ tas-suq bil-fatt li l-informazzjoni żvelata ma tkunx għadha informazzjoni privileġġjata.
                  
               
            
                  
                              vii.
                           
                           
                              Data ta' meta l-informazzjoni ma tkunx baqgħet informazzjoni privileġġjata
                           
                        
               
                  
                     Id-data indikata lir-reċipjent tas-sondaġġ tas-suq bħala d-data meta l-informazzjoni żvelata bħala parti mis-sondaġġ tas-suq ma kinitx baqgħet informazzjoni privileġġjata.